	Dan u tjednu

(datum)
	Misna nakana
	Vrijeme

Mjesto

	Nedjelja

(27. 9. 2026.)

Ez 18, 25-28

Fil 2, 1-11

Mt 21, 28-32
	Za župljane
	8,00

Petrijanec

	
	+ Pavao i Terezija Kruhek; Marija i Ivan Levanić
	9,30

Strmec

	
	+ Terezija i Josip Panić; Ivanka Tomašić i Sanja Šincek
	11,00

Petrijanec

	Ponedjeljak

Većeslav, Lovro Ruiz

Lk 9, 46-50
	+ Josip i Marija Golubić i roditelji
	7,30

Petrijanec 



	Utorak

Mihael, Gabriel i Rafael, arkanđeli
Iv 1, 47-51
	+ Slavko, Željko, Franjo i Aga Pintarić; Mijo i Eva Rodeš i ob. Rodeš
	7,30

Petrijanec 



	Srijeda

Jeronim

Mt 13, 47-52
	+ Mara i Đuro Gerić; Josip i Josipa Belcar; Stjepan i Ana Rog
	7,30

Petrijanec



	Četvrtak 

Terezija od Djeteta Isusa

Mt 18, 1-5
	+ Stjepan i Kata Đulaj; Franjo i Ana Domjan; Krunoslav Biškup

~ klanjanje ~
	17,30

Petrijanec

	Petak

Sveti Anđeli Čuvari

Mt 18, 1-5. 10
	+ Stanko, Kata i Branko Šćuric; ob. Bubek, Strelec i Ferenec
	17,30

Petrijanec

	
	+ Josip Henčić i roditelji; ob. Golubić; Koraljka i Zoran Rakičević; Katica i Stjepan Voćanec, roditelji i braća; ob. Pšak; Slavica i Ljubo Mučić, roditelji i braća; Štefanija i Tomo Cafuk, roditelji i braća; Nadica, Štefanija i Ivan Tušek, roditelji i braća

- PRVI PETAK -
	18,45

Majerje 



	Subota

Dionizije Areopagit

Lk 10, 17-24
	+ Stjepan Seketin; Ivan Maltarski i roditelji; ob. Košić

- PRVA SUBOTA -
	17,30

Petrijanec

	Nedjelja

(4. 10. 2026.)

Iz 5, 1-7

Fil 4, 6-9

Mt 21, 33-43
	Za župljane
	8,00

Petrijanec

	
	+ Ivka Sokač
	9,30

Nova Ves

	
	+ Franjo i Zvonko Đurin; ob. Đurin; fra Branko Lipša
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

       27. 9. 2026. 
DVADESET  I ŠESTA NEDJELJA  KROZ GODINU
Knjiga proroka Ezekiela  18, 25-28
(Ako se bezbožnik odvrati od svoje bezbožnosti, živjet će i neće umrijeti.)
Poslanica svetoga Pavla  apostola Filipljanima    2, 1-11
(Neka u vama bude isto mišljenje kao i u Kristu Isusu.)
Evanđelje po Mateju    21, 28-32
(Predomisli se i ode. Carinici i bludnice pretekoše vas u kraljevstvo Božje.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„…ne starajte se samo svaki za svoje, nego i za ono što se tiče drugih!“

U duhovnom životu nas ljudi nije rijetka mana dvoličnost ili nedosljednost. Dvoličnost je doista pogubna mana koja prvenstveno utječe na duhovni život, ali kada jednom izobliči dušu, onda se potom očituje i na svim ostalim područjima života. Upravo današnja evanđeoska prispodoba stavlja naglasak na dvoličnost kao temeljni kamen spoticanja, jer se ne radi samo o slabosti duše pred Bogom, već se radi o prije svega o proračunatosti, kako nam predočava taj problem Isus u prispodobi u liku drugoga sina. Drugi sin, doista, djeluje kao vrlo proračunat, jer bi se po njegovim riječima reklo da je spreman bez oklijevanja izvršiti volju očevu, a u biti je htio samo ostaviti dobar dojam na oca i na svoje ukućane. Htio se na izvana prikazati nečim što nije u duši, pa se spremno odazvao očevoj zamolbi. A kao da je u duši već unaprijed imao drugi plan, pa zato nije izvršio volju očevu. Bio je pun sebe, a da nikada sebi nije zavirio u dušu i nije s iskrenošću i poniznošću preispitao svoj status. Nikada nije ozbiljno pred ocem sagledao svoje poslanje, već je poslanje pretvorio u posao u kojem je pristrano odlučio što napraviti a što ne.

Ovakvi odnosi i situacije nisu samo iz Isusova vremena, već su svevremenske, jer je uvijek bilo, a i danas ima u Crkvi koji na ovakav način reagiraju. Uvijek ima onih koji se pred drugima prikazuju u boljem svjetlu nego jesu, što je velika boljka naše ranjene ljudske naravi. No nije problematično samo to, već je 
problematično što neki to rade ciljano i smišljeno: dolaze u crkvu i pojavljuju se u crkvi da bi bili viđeni, jer imaju svoj interes i svoje ciljeve. Prikazuju se dobri, sveti i pravedni, a u biti svojim ponašanjem unose razdor u zajednicu i narušavaju međuljudske odnose. Žive isključivo za sebe, a ne za Gospodina, provode svoju volju, a ne Božju, vođeni su nekom svojom istinom, a ne onom objavljenom, provode neku svoju pravdu umjesto da se drže one uzvišene pravednosti nebeske, te na taj način postaju kao onaj drugi sin koji naizgled sve prihvaća, ali ne vrši ništa od svega što je trebalo vršiti. Jer, vukući paralelu s prispodobom, Otac nebeski nas ne zove da vršimo svoju volju niti da u vinogradu radimo po svome, već da vršimo njegovu volju i za života činimo ono što nam je on povjerio. Ili bolje rečeno, sukladno Isusovu tumačenju, u crkvu idemo da se obraćamo pred Bogom, a ne da se pokazujemo svetima i boljim od drugih. Premda se ova prispodoba u prvom redu odnosila na glavare svećeničke i pismoznance, poradi kojih je Isus i priča, ona ipak ne vrijedi samo za njih nego i za sve vjernike, jer u prispodobi naglašava da su carinici i bludnice povjerovali, a dotični nisu. I danas se često tako dogodi da upravo oni koji su na vrhu i koji vode zajednice i čije bi ponašanje trebalo biti primjereno, uopće ne žive sukladno svom pozivu i statusu, bez obzira koliko oni misle da žive ispravno jer navodno ne krše zakon. Čak su u stanju druge uvjeravati da bi i sam Bog trebao misliti onako kako oni misle i ponašati se onako kako se oni ponašaju. I u tome je sadržana njihova drskost i bezočnost, jer oni jasno vide što Gospodin očekuje od njih, na što ih poziva i što im povjerava, ali su tako proračunati da žele spasiti svoj izvanjski izgled pred drugima, a opet provoditi bolesnu samovolju. On dobro zna koga je poslao i pozvao u svoj vinograd, te isto tako zna tko što radi u tom vinogradu. Njegovu pogledu ne promiču naši ljudski puti i naša djela, tako da on savršeno poznaje koliko smo zauzeli u ažuriranju radosne vijesti i koliko smo energije uložili u spasenje svoje braće, a koliko u provođenju drske samovolje, zanemarujući njegovu nauku i povjereno poslanje u zajednici vjernika. Zato nas danas Gospodin poziva da se oslobađamo takve drske dvoličnosti koja zanemaruje da je kršćanski život ispravan onda kada živimo pred licem svoga Oca, spremni vršiti njegovu volju otvorena srca, jer i tako njemu ne možemo skriti ništa od onoga što je u njemu. A tu drsku i bolesnu dvoličnost možemo pobijediti samo ako iskreno živimo svakodnevno obraćanje upravljajući svojim licem i srcem prema Gospodinu, iskreno mu vjerujući i zdušno vršeći njegovu volju. Uz njegovu pomoć sve to možemo i ostvariti, pa neka i današnje Evanđelje bude jedan od poticaja na našem životnom putu da živimo svoje kršćansko poslanje na zemlji, te zavrijedimo nagradu života vječnoga u nebesima. (https://patrologija.com/)

Listopadske pobožnosti

Kroz mjesec listopad s Isusovom majkom Marijom  radovat ćemo se u Gospodinu slaveći ga molitvom i pjesmom.

Slavlje počinje svakim danom molitvom krunice u 17,30 sati,  potom slijedi sveta misa.


Upoznajmo svete

Sveti Dionizije Aeropagit – spomendan 3. listopada
[image: image4.png]


Sveti Dionzije Areopagit, pravnik, učenik apostola Pavla, prvi atenski biskup, živio je i djelovao u I. stoljeću. Bio je sudac, član aeropaga, vijeća u antičkoj Ateni, nazvanog po brežuljku Areopagu, zapadno od Akropole. Na kršćanstvo ga je obratio sveti Pavao nakon govora na Aeropagu (Djela apostolska, 17, 34). Sveti Luka izvještava: „Ali neki pristadoše uza nj i prigrliše vjeru; među njima Dionizije Areopagit, žena imenom Damara i drugi s njima.“ Jedan drugi Dionizije, biskup Korinta u II. stoljeću, piše kako je Areopagit bio prvi biskup Atene. Po nekim izvorima bio je mučen i živ spaljen oko godine 95, za vladavine cara Domicijana. Neki su ga miješali sa svecima istog imena, na primjer sa svetim Dionizijem Pariškim  ili sa svetim Dionizijem Aleksandrijskim. Zazivaju ga kod glavobolje i kod đavolskih napasti, a zaštitnik je pravnika, Atene i Crotonea, grada u talijanskoj pokrajini Kalabriji.

Svetom Dioniziju Areopagitu pogrešno su se pripisivali spisi koji u kristološkom nauku iskazuju monofizitizam (u Kristu postoji samo jedna narav - božanska koja je u sebe upila i poništila ljudsku narav), a u filozofiji novoplatonizam. Osim mnogobrojnih pisama, to su četiri rasprave: O Božjim imenima, O mističnoj teologiji, O nebeskoj hijerarhiji i O crkvenoj hijerarhiji. Djela se prvi put spominju u VI. stoljeću, u vrijeme kristoloških rasprava. Mnogi su nijekali njihovu autentičnost, a danas se smatra da su ta djela, nastala oko 550. u Siriji, imala velik utjecaj na zapadne kršćanske teologe. U kršćanskoj patrologiji ti se spisi nazivaju Pseudo-Dionizijevima. (Župa Jastrebarsko)
<>
Ženidbeni navještaj:

Mihael Stanko, sin Davora i Jadranke r. Miketek, iz Novog Marofa i Ana Oreški, kći Franje i Spomenke r. Hutinski, iz Strmca
Umrli: 

Zdravko Rodeš, 60 god., iz Petrijanca
Pokoj vječni daruj mu, Gospodine!
Crtica uz spomendan Anđela čuvara
Papa Pio IX. rado je i često pripovijedao o doživljaju što ga je kao dječak doživio, a koji dokazuje čudesnu pomoć njegova anđela čuvara. On je u očinskoj kućnoj kapelici kao dječak svaki dan imao dužnost posluživati kod svete Mise. Dok je tako jednoga dana ministrirao, osjetio je u srcu neku neobičnu tjeskobu i strah. Nije znao zbog čega je to. Čak je osjetio kako mu srce u grudima snažno lupa. Stoga je i nehotice okrenuo pogled na drugu stranu oltara, kao da traži nečiju pomoć. Tamo je ugledao lijepa mladića koji ga je pogledom k sebi zvao. Zbunjen tim viđenjem, nije se usudio maknuti s mjesta. No ta ga je svijetla prilika zvala k sebi još jače i izrazitije. Dječak je tada skočio i prešao na drugu stranu. Prikaze nestade. No u isti čas pade s oltara teški svetački kip i to upravo na ono mjesto na kojem je mali ministrant netom klečao. Dječak, kasnije  svećenik, biskup i Papa, često je pripovijedao o tom nezaboravnom doživljaju svoga djetinjstva, časteći svoga anđela čuvara kao zaštitnika i vodiča koji mu pokazuje pravi put kroz život.[image: image2.png]



